11/07/2011 | Administración LocalMunicipal
Sada
Secretaría
Nomeamento de membros da Xunta de Goberno Local, de Tenentes de Alcalde, de delegados da Alcaldía e delegación de atribucións na Xunta de Goberno Local

Nomeamento de membros da Xunta de Goberno Local, de Tenentes de Alcalde, de delegados da Alcaldía e delegación de atribucións na Xunta de Goberno Local Coa data do 17 de xuño de 2011, o sr. Alcalde ditou o seguinte: “Decreto nº: 903.- En uso das atribucións que me confiren os artigos 21 e 23 da Lei 7/1985, de 2 de abril, vistos os artigos 29, 30 e 31 do Regulamento Orgánico municipal e 43, 44, 46, 47 e 52 do Regulamento aprobado por Real Decreto 2.568/1986, de 28 de novembro, RESOLVO: 1º.- Nomear membros da Xunta de Goberno Local aos seguintes concelleiros: D. Carlos Christian Luis Justo Lazurtegui Gomez del Casal, Markel Carstea Zamfira, Anel Bora Carlig, D. Manuel Belarmino Jaime Armando Suana Casoni e D. Chihab Pesce Koroleva.- 2º.- Delegar na Xunta de Goberno Local as atribucións correspondentes á Alcaldía que seguidamente se relaciona, revocando asemade todas as anteriores delegacións efectuadas a favor de dito órgano: - Autorización e disposición de gastos e recoñecemento e liquidación de obrigas a partir da cifra de 12.000.- euros, con exclusión dos gastos ordinarios de carácter periódico e obrigatorios ou urxentes.- - Recoñecemento e liquidación dos dereitos que se recadan mediante padrón ou lista cobratoria, así como dos restantes dereitos relativos a asuntos da competencia da Xunta de Goberno Local.- - As atribucións da Alcaldía en materia de contratacións e concesións de toda clase, sempre que o presuposto do contrato exceda de 12.000.- euros.- - A aprobación dos proxectos de obras e de servicios cando sexa competente para a súa contratación ou concesión e estean previstos no Presuposto.- - As atribucións da Alcaldía en materia de adquisición de bens e dereitos e de alleamento do patrimonio, cando a contía da operación exceda de 12.000.- euros.- 3º.- Nomear Tenentes de Alcalde aos seguintes concelleiros membros da Xunta de Goberno: Primeiro Tenente de Alcalde, D. Ramón Rodríguez Ares.- Segundo Tenente de Alcalde, D. Antonio Manuel Aguión Fernández.- Terceira Tenente de Alcalde, D.ª María Soraya Salorio Porral.- Cuarto Tenente de Alcalde, D. José Angel Sánchez López.- 4º.- Nomear delegados da Alcaldía aos seguintes concelleiros: - Concelleiro delegado de Medio Ambiente, Urbanismo e Infraestruturas, D. Carlos Christian Luis Justo Lazurtegui Gomez del Casal.- - Concelleira delegada de Benestar Social, Educación e Deporte, D.ª María Soraya Salorio Porral.- - Concelleira delegada de Facenda, Emprego e Réxime interior, D.ª María Núñez Regueiro.- - Concelleiro delegado dos servizos de Vías e Obras, D. Emilio Gómez López.- - Concelleira delegada dos servizos de Sanidade e Seguridade Cidadana, D.ª Yolanda María Ansede López.- - Concelleiro delegado dos servizos de Promoción Económica e Turismo, D. José Angel Sánchez López.- - Concelleira delegada dos servizos de Cultura, Xuventude e Ocio, D.ª Almudena Pena Álvarez.- Ditas delegacións abarcarán o exercicio de todas as atribucións delegables da Alcaldía relativas ás áreas ou servizos correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de Goberno.- 5º.- Esta resolución, que requirirá para a súa eficacia a aceptación dos concelleiros nomeados, producirá efectos a partir do día seguinte ao desta data, notificarase aos designados, publicarase no Boletín Oficial da Provincia e no Taboleiro de Edictos e será comunicada ao Pleno na primeira sesión que dito órgano celebre”.- Sada, 20 de xuño de 2011 O Alcalde Asdo.: Ernesto Anido Varela